గంభీర్‌ వ్యాఖ్యలపై ధోనీ అభిమానుల్లో ఆగ్రహం
 
న్యూఢిల్లీ: టీమిండియా వన్డే,టి20 కెప్టెన్‌ ధోనీ జీవిత కథ ఆధారంగా వస్తున్న సినిమా పైన క్రికెటర్‌ గంభీర్‌ పరోక్షంగా వ్యాఖ్యలు చేయడంతో ధోనీ అభిమానుల్లో విపరీతమైన ఆగ్రహం వ్యక్తం చేశారు.దీంతో గంభీర్‌ తన వ్యాఖ్యల పైన వివరణ ఇచ్చుకున్నారు.క్రికెటర్ల పైన సినిమాలు తీయవలసిన అవసరం ఏమిటని గంభీర్‌ అభిప్రాయ పడ్డాడు.ధోనీ జీవిత కథ ఆధారంగా ఎంఎస్‌ ధోనీ ది అన్‌టోల్డ్‌ స్టోరీ తెరకెక్కింది.ఇది త్వరలో విడుదలకు సిద్దంగా ఉంది.కాగా ఈ నేపథ్యంలో గంభీర్‌ వ్యాఖ్యలు ప్రాధాన్యత సంతరించుకున్నాయి. గంభీర్‌్‌ మాట్లాడుతూ క్రికెటర్ల కంటే దేశంకోసం త్యాగాలు చేసిన వారు, గొప్ప పనులు చేసినవారు ఎందరో ఉన్నారని, వారిపై సినిమాలు తీయాలని సూచించాడు. దీనిపై విమర్శలు వెల్లువెత్తాయి. తన పైన విమర్శల నేపథ్యంలో గంభీర్‌ స్పందించారు. తాను ఎవరికి వ్యతిరేకం కాదని, గంభీర్‌ ట్విటర్‌ ద్వారా స్పందించాడు.తాను ఎవరి బయోపిక్‌కు వ్యతిరేకం కాదన్నాడు.తన ఉద్దేశం వేరే అన్నారు. మన దేశం కోసం 17మంది జవాన్లు చనిపో యారని,వారి కంటే ఏది ఎక్కువ కాదని, అలాంటి అమర జవాన్ల కంటే ఎవరు మంచి స్ఫూర్తి అనేది తన ఉద్దేశమని,సైనికులు వారి జీవి తాలను త్యాగం చేశారని గంభీర్‌ వివరించాడు. క్రికెటర్ల పైన సినిమాలు తీయాల్సిన అవసరం ఏమిటని గంభీర్‌ పేర్కొన్నాడు.కాగా ధోనీ జీవిత కథ ఆధారంగా ఎంఎస్‌ ధోనీ అన్‌టోల్డ్‌ స్టోరీని తెరకెక్కించిన విషయం తెలిసిందే.ఇది త్వరలో విడుదలకు సిద్దంగా ఉంది.క్రికెటర్ల జీవితం పైన సినిమాలు తీసే అంశంపై తనకు నమ్మకం లేదని నిర్మోహమాటంగా వ్యాఖ్యానించాడు.దేశం కోసం, సమాజం కోసం తమ జీవితాన్ని త్యాగం చేసిన వారి సినిమాలు తీస్తే బాగుంటుందని గంభీర్‌ అభిప్రాయం వ్యక్తం చేశాడు.